Source: https://juzneslovensko.parameter.sk/sk/presov-sud-bude-rozhodovat-o-prepusteni-obvinenych-v-suvislosti-s-vybuchom-plynu
Timestamp: 2020-03-30 10:14:06+00:00

Document:
Prešov: Súd bude rozhodovať o prepustení obvinených v súvislosti s výbuchom plynu | Južné Slovensko
2020. February 27. - 15:51
Okresný súd (OS) v Prešove bude rozhodovať o prepustení z väzby troch obvinených z obzvlášť závažného zločinu všeobecného ohrozenia, pôvodne z prečinu všeobecného ohrozenia v súvislosti s výbuchom plynu na Mukačevskej ulici v Prešove. OS ich poslal do väzby 9. decembra 2019. Krajský súd (KS) jeho rozhodnutie 30. decembra potvrdil. TASR o tom informovala hovorkyňa Krajského súdu v Prešove Ivana Petrufová.
„Sudcom pre prípravné konanie bol stanovený termín neverejného informatívneho výsluchu všetkých troch obvinených na 3. marca so začiatkom o 9.00 h v súvislosti s rozhodovaním o žiadosti obhajcu obvinených o ich prepustenie z väzby a tiež v súvislosti s návrhom Krajskej prokuratúry Prešov na rozšírenie dôvodov väzby”
– uviedla Petrufová.
Trestné konanie je v súčasnosti vedené voči piatim obvineným. Troch obvinených poslal Okresný súd (OS) v Prešove do väzby 9. decembra. Krajský súd jeho rozhodnutie 30. decembra potvrdil.
OS v Prešove rozhodol v utorok (25. 2.) o ďalších dvoch obvinených, že budú stíhaní na slobode. Rozhodnutie sudcu pre prípravné konanie OS v Prešove Mareka Čecha nie je právoplatné, prokurátor voči nemu podal sťažnosť. KS o nej bude rozhodovať v rovnaký deň, 3. marca o 13.00 h. Dvoch obvinených polícia zadržala v piatok (21. 2.). Obvinila ich z obzvlášť závažného zločinu všeobecného ohrozenia so spôsobením smrti viacerých osôb a škody veľkého rozsahu.
Tags: výbuch v bytovke, Prešov, plyn, prepustenie
Prešov: Súd bude rozhodovať o väzbe pre obvinených v súvislosti s výbuchom plynu
Termín výsluchu bol predbežne určený na utorok.

References: Súd 
 súd 
 súd 
 súd 
 súd 
 Súd